Күрү нервы кабыгының менингиомасы

Менингиомалар КН'ның интраорбиталь өлешен яисә КН'ның интракраниаль  өлешен әйләндереп алган арахноидеянең менингоэндотелий күзәнәкләреннән үсеш  ала. Кайвакыт шеш КН'ны әйләндереп ала һәм кайбер очракларда ул фиброваскуляр  пиаль бүлгеләр буенча үсеп керә. КН кабыгының беренчел менингиомалары  глиомаларга караганда азрак очрый. Башка менингиомаларда кебек, урта яшьтәге  хатын-кызлар ешрак интегә.

1.   Гистология шешнең ике төрен аера: менингоэндотелиаль, төрле зурлыктагы  фиброваскуляр җепләр белән аерылган менингоэндотелиаль күзәнәкләренең төрле  формадагы өлешчәләр булу белән сыйфатлана (рәс. 6.46а); псаммоматоз, бүленүче  менингоэндотелиаль күзәнәкләр арасында псаммом тәнчекләр белән сыйфатлана  (рәс. 6.46б).

2.    Бу  бер яклы әкренләп күрү начарлану белән билгеләнә. Вакытлыча күрү начарлану беренче симптом була ала.

3.   Билгеләре классик өчлекне тәшкил итә: (а) күрү начарлану, (б) КН атрофиясе, (в)  оптикоцилиар тамыр шунтлары. Ләкин өч билгенең берьюлы барлыкка килүе сирәк  очрый. Билгеләрнең барлыкка килү тәртибе түбәндәгечә.

•       КН дисфункциясе  һәм атрофия белән алмашынган оеган диск.

•       Оптикоцилиар  тамырлар шунтлары (рәс. 6.4в кара) якынча 30% очракта табыла, КН  атрофиясе үсеше белән кими.

•       Хәрәкәтнең  чикләнүе, аеруча өскә, чөнки шеш КН'ын "тышлый" ала.

•    Экзофтальм, гадәттә, мускул  бүрәнкәсе эчендә шеш үсүе өчен  күрү  начарланудан соң барлыкка килә.
NB Каты тышчадан тышта үскән шешләрдә эзлеклелек киресенчә,  бу очракта экзофтальм КН кысылганчы  барлыкка килә.

4.   КТ КН калынаюын һәм кальцификатларны ачыклый (рәс. 6.46в).

5.   МРТ күрү юлы тирәсендәге шешләрне һәм зур булмаган шешләрне ачыклый (рәс.  6.46г).

6.   Урта яшьтәге авыруларга шешнең әкрен үсүе  өчен яхшы фараз аркасында дәвалау кирәкми. Хирургик кисеп алу яшь авыруларда  агрессив шешләрдә, аеруча күз сукырайса, күрсәтелә.

Кайбер очракларда фракциональ  стереотактик радиотерапияне мөстәкыйль дәвалау ысулы яки хирургиягә өстәмә итеп  кулланырга була.

7.     Өлкәннәрдә фараз яхшы, ләкин балаларда шеш агрессив һәм кайвакыт үлемгә китерә ала.

 Искәрмәләр 

 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары